E javaslat tehát az Unió által önállóan kezelt állományokon kívül a következőkre is kiterjed:

Ez a javaslat olyan halászati lehetőségeket tartalmaz, amelyeket az Unió saját hatáskörben állapít meg. A javaslatban azonban olyan halászati lehetőségek is szerepelnek, amelyek két- vagy többoldalú halászati konzultációk nyomán kerültek meghatározásra. E konzultációk eredményeit a tagállamok közötti, a viszonylagos stabilitás elve szerinti belső elosztás előírásával kell végrehajtani.

Az 1380/2013/EU rendelettel bevezetett kirakodási kötelezettség

A KHP-alaprendelet által bevezetett kirakodási kötelezettség 2015 és 2019 között fokozatosan került bevezetésre. 2019. január 1-jétől valamennyi, fogási korlátok hatálya alá tartozó állományra vonatkozik a kirakodási kötelezettség. Az alaprendeletben előírt kirakodási kötelezettség alól alkalmazhatók bizonyos kivételek. A tagállamok által benyújtott közös ajánlások alapján a Bizottság felhatalmazáson alapuló rendeleteket fogadott el, amelyek egyedi visszadobási terveket határoznak meg. E tervek de minimis kivételek vagy a magas túlélési arányon alapuló mentességek alapján korlátozott mennyiségű visszadobást tesznek lehetővé.

A kirakodási kötelezettség bevezetésével a javasolt halászati lehetőségeknek – az 1380/2013/EU rendelet 16. cikkének (2) bekezdésével összhangban – tükrözniük kell a kirakodott és a kifogott mennyiség közötti eltéréseket, figyelembe véve, hogy a halak visszadobása már nem engedélyezett. Ezt úgy kell megvalósítani, hogy a halászati lehetőségek meghatározásakor a KHP-alaprendelet 15. cikkének (1) bekezdésében említett halászati tevékenységek által érintett halállományok vonatkozásában a kapott tudományos szakvéleményeket kell alapul venni. A halászati lehetőségeket ezenkívül más releváns intézkedéseknek, nevezetesen a 16. cikk (1) bekezdésének (a viszonylagos stabilitás elve) és a 16. cikk (4) bekezdésének (a közös halászati politika céljai és a többéves tervekben előírt szabályok) megfelelően kell megállapítani.

Ezért – a kirakodási kötelezettség teljes körű alkalmazásának figyelembevétele érdekében – a Bizottság a korábban alapul vett, kirakodásra vonatkozó szakvélemények helyett fogási szakvélemények alapján terjeszt elő teljes kifogható mennyiségeket. A javasolt uniós kvóták figyelembe veszik azt, hogy a megállapított mentességek, illetve kivételek alapján előfordulnak majd korlátozott mértékű visszadobások, vagyis a visszadobott halakat nem fogják kirakodni, illetve beleszámítani a kvótákba. Ezért ezek a mennyiségek levonásra kerülnek az uniós kvótákból.

Évek közötti rugalmasság

Végezetül figyelembe kell venni a KHP-alaprendelet és a 847/96/EK tanácsi rendelet közötti összefüggéseket. Az utóbbi rendelet kiegészítő feltételeket vezet be a teljes kifogható mennyiségek éves kezelésére vonatkozóan, beleértve az elővigyázatossági szempontból kifogható állományokra vonatkozó 3. cikkben és az analitikai célokra kifogható állományokra vonatkozó 4. cikkben előírt rugalmassági rendelkezéseket is. A hivatkozott rendelet 2. cikke értelmében a teljes kifogható mennyiségek rögzítésekor a Tanács határoz arról, hogy mely állományok esetében nem alkalmazandó a 3. és a 4. cikk, figyelembe véve különösen az állományok biológiai állapotát. Az 1380/2013/EU rendelet 15. cikkének (9) bekezdése alapján nemrégiben egy másik rugalmassági mechanizmus is bevezetésre került. Ezért annak érdekében, hogy elkerülhető legyen a túlzott rugalmasság, amely gyengíti az élő tengeri biológiai erőforrások észszerű és felelősségteljes kiaknázásának elvét, valamint akadályozza a közös halászati politika célkitűzéseinek elérését, egyértelművé kell tenni, hogy a 847/96/EK rendelet 3. és 4. cikke nem alkalmazható az 1380/2013/EU rendelet 15. cikkének (9) bekezdésében előírt, egymást követő évek közötti rugalmassági rendezkedésekkel együttesen.

Ki kell zárni az 1380/2013/EU rendelet 15. cikke (9) bekezdés szerinti évek közötti rugalmasságot azokban az esetekben, amikor e rugalmasság alkalmazása hátrányosan befolyásolná a közös halászati politika célkitűzéseinek elérését, különösen olyan halállományok tekintetében, amelyeknek a szaporodóképes biomasszája a Blim alatt van.

Az európai angolna halászatát érintő intézkedések

A Bizottság az európai angolnára vonatkozó intézkedések folytatását javasolja.

A farkassügér halászatára vonatkozó intézkedések

A farkassügérre vonatkozó intézkedések az ICES szakvéleményének kibocsátása után kerülnek meghatározásra, mégpedig az említett szakvélemény teljes körű elemzését követően.

A TAC javasolt szintjei és magyarázatok

A nyugati vizekre vonatkozó többéves terv elfogadásakor a Bizottság kijelentette, hogy amennyiben olyan teljes kifogható mennyiségek megállapítására tesz javaslatot, amelyek több mint 20 %-kal eltérnek a korábban megállapított teljes kifogható mennyiségektől, ezeket az eseteket felsorolja a bizottsági javaslat indokolásában, és adott esetben megadja a teljes kifogható mennyiségek módosításának alapjául szolgáló okokat. A Bizottság úgy határozott, hogy ilyen áttekintést ad a javaslatában szereplő valamennyi teljes kifogható mennyiségről. Az előző évektől eltérően a harmadik országokkal nem közösen kezelt állományok tekintetében a 2021. évre javasolt teljes kifogható mennyiségek ugyanazt a módszertant követik, mint a közös állományok esetében: a de minimis mennyiség nem kerül levonásra a teljes kifogható mennyiségből, azt az uniós kvóta meghatározásakor kell levonni. A 2020-szal való pontos összehasonlítás biztosítása érdekében ezen állományok tekintetében az uniós kvóta szintjén bekövetkező változásokat „A javasolt TAC változása a 2020. évihez képest” oszlop mutatja.



TAC A tengeri terület neve A 2021. évre javasolt TAC A javasolt TAC változása a 2020. évihez képest Magyarázat Ördöghalfélék a 8c, 9 és 10 övezetben, valamint a CECAF 34.1.1 övezet uniós vizein A Vizcayai-öböl déli része, portugál vizek, az Azori-szigetek halászterületei; a CECAF 34.1.1 övezet uniós vizei 3 672 –12,5 % A TAC az ördöghalfélék két faját érinti: az egyikre MFH-szakvélemény, a másikra pedig elővigyázatossági szakvélemény vonatkozik. A Bizottság azt javasolja, hogy a teljes kifogható mennyiség a tudományos szakvéleményekkel összhangban kerüljön megállapításra a tudományos szakvélemények számadatainak kombinálásával és egy meghatározott százalékos arány e TAC-hoz való hozzárendelésével. Az uniós kvóta meghatározásakor levonásra került egy de minimis mennyiség. Szürke tőkehal a 8c, 9 és 10 övezetben, valamint a CECAF 34.1.1 övezet uniós vizein A Vizcayai-öböl déli része, portugál vizek, az Azori-szigetek halászterületei; a CECAF 34.1.1 övezet uniós vizei 7 825 –12,7 % A Bizottság a tudományos szakvéleménynek megfelelően a TAC csökkentését javasolja. Az uniós kvóta meghatározásakor levonásra került egy de minimis mennyiség. Fattyúmakrélák az ICES 9 övezetben Portugál vizek 128 627 +5,3 % Az MFH-pontértékre vonatkozó ICES-szakvéleményt követve a Bizottság a TAC 10 %-os növelését javasolja. Az uniós kvóta meghatározásakor levonásra került egy de minimis mennyiség. Rombuszhalak a 8c, 9 és 10 övezetben, valamint a CECAF 34.1.1 övezet uniós vizein A Vizcayai-öböl déli része, portugál vizek, az Azori-szigetek halászterületei; a CECAF 34.1.1 övezet uniós vizei 2 158 –10,8 % A TAC két fajt érint. A Bizottság azt javasolja, hogy a teljes kifogható mennyiséget a két faj tekintetében kibocsátott MFH-szakvéleménnyel összhangban állapítsák meg. Az uniós kvóta meghatározásakor levonásra került egy de minimis mennyiség. Norvég homár a 8c övezetben A Vizcayai-öböl déli része 2,4 –11,1 % A Bizottság azt javasolja, hogy a teljes kifogható mennyiséget a 25. és 31. funkcionális egységben folytatott megfigyelési halászatra vonatkozó ICES-szakvéleménnyel összhangban állapítsák meg. Sima lepényhal a Kattegatban Kattegat 719 –69,4 % A Bizottság azt javasolja, hogy a teljes kifogható mennyiséget a tudományos szakvéleménnyel összhangban az MFH-pontértéken állapítsák meg. Az uniós kvóta meghatározásakor levonásra került egy de minimis mennyiség. Sima lepényhal a 7b és 7c övezetben Az Írországtól nyugatra fekvő területek és a Porcupine-pad 19 –74 % A Bizottság a tudományos szakvéleménynek megfelelően a TAC csökkentését javasolja. Sima lepényhal a 8, 9 és 10 övezetben, valamint a CECAF 34.1.1 övezet uniós vizein Vizcayai-öböl, portugál vizek, az Azori-szigetek halászterületei; a CECAF 34.1.1 övezet uniós vizei 155 –43,7 % A Bizottság a tudományos szakvéleménynek megfelelően a TAC csökkentését javasolja. Sávos tőkehal a 8a, 8b, 8d és 8e övezetben Vizcayai-öböl (északi, középső és nyílt tengeri rész) és a Vizcayai-öböltől nyugatra fekvő terület 1 037 –30,0 % A Bizottság a tudományos szakvéleménynek megfelelően a TAC 30 %-os csökkentését javasolja. Sávos tőkehal a 8c övezetben A Vizcayai-öböl déli része 166 –20,0 % A Bizottság a tudományos szakvéleménynek megfelelően a TAC 20 %-os csökkentését javasolja. Sávos tőkehal a 9 és 10 övezetben, valamint a CECAF 34.1.1 övezet uniós vizein Portugál vizek és az Azori-szigetek halászterületei; a CECAF 34.1.1 övezet uniós vizei 203 –20,0 % A Bizottság a tudományos szakvéleménynek megfelelően a TAC 20 %-os csökkentését javasolja. Közönséges nyelvhal a 3a övezetben, az ICES 22–24 alkörzetek uniós vizei Skagerrak, Kattegat 596 +11,8 % Az MFH-pontértékre vonatkozó tudományos szakvéleményt követve a Bizottság a teljes kifogható mennyiség 12 %-os növelését javasolja. Közönséges nyelvhal a 7b és 7c övezetben Az Írországtól nyugatra fekvő területek és a Porcupine-pad 34 –20 % A Bizottság a tudományos szakvéleménynek megfelelően a TAC 20 %-os csökkentését javasolja. Közönséges nyelvhal a 8a és 8b övezetben Vizcayai-öböl (északi és középső rész) 3 483 –8,4 % A Bizottság azt javasolja, hogy a teljes kifogható mennyiséget az MFH-pontértékre vonatkozó tudományos szakvéleménnyel összhangban állapítsák meg. Az uniós kvóta meghatározásakor levonásra került egy de minimis mennyiség. Nyelvhalak a 8c, 8d, 8e körzetben, a 9 és 10 alterületen, valamint a CECAF 34.1.1 övezet uniós vizein Vizcayai-öböl (déli és nyílt tengeri részek), a Vizcayai-öböl nyugati része, a portugál vizek, az Azori-szigetek halászterületei; a CECAF 34.1.1 övezet uniós vizei 502 –41,5 % A közönséges nyelvhal állománya a nyugati vizekre vonatkozó többéves tervben célállományként szerepel. A Bizottság a tudományos szakvéleménynek megfelelően a TAC csökkentését javasolja.

* * A minimális csökkentéssel érintett teljes kifogható mennyiségek esetében az összehasonlítás az uniós kvóták alapján történik.

••Az alacsony kihasználtságú, korlátozással nem járó teljes kifogható mennyiségek törlése

A halászati gyakorlatok megváltozásából kifolyólag egyes teljes kifogható mennyiségeknek évek óta nincs korlátozó hatásuk. Ha e halászati gyakorlatok várhatóan folytatódnak, és egy adott TAC megszüntetése a túlhalászás alacsony kockázatával járna, a Bizottság azt javasolja, hogy ezekre az állományokra és területekre vonatkozóan a továbbiakban ne kerüljön megállapításra teljes kifogható mennyiség.

•Összhang a szabályozási terület jelenlegi rendelkezéseivel

A javasolt intézkedések a közös halászati politika célkitűzéseivel és szabályaival összhangban kerültek kidolgozásra, és összeegyeztethetők az Unió fenntartható fejlődési politikájával.

•Összhang az Unió egyéb politikáival